**Podaljšanje roka za prijavo oziroma obnovitev prijave v kontrolo ekološkega kmetovanja**

Nov Strateški načrt skupne kmetijske politike za obdobje 2023-2027 (SN SKP 2023-2027) daje velik poudarek ekološkemu kmetovanju in zato so namenjena tudi višja sredstva za spodbujanje ekološkega kmetovanja. Tako se bodo lahko ekološki pridelovalci vključili v dve intervenciji, ki neposredno podpirata ekološko pridelavo, in sicer v intervencijo *Ekološko kmetovanje* in v intervencijo *Ekološko čebelarjenje*.

Ministrstvo za kmetijstvo, gozdarstvo in prehrano (MKGP) vabi že obstoječe ekološke pridelovalce in predelovalce, pa tudi tiste, ki se na novo odločate za ekološko kmetovanje, da v letu 2023 vstopite v intervenciji *Ekološko kmetovanje* oziroma *Ekološko čebelarjenje*, saj s tem podpirate in promovirate izvajanje ekološkega kmetovanja v Sloveniji, ki mu tudi MKGP namenja posebno pozornost.

Glede na navedeno MKGP vse ekološke pridelovalce oziroma predelovalce oziroma čebelarje, ki želite pridobiti finančno podporo za leto 2023 v okviru SN SKP 2023-2027 za intervenciji *Ekološko kmetovanje* in *Ekološko čebelarjenje*, obvešča da je rok za **prijavo oziroma obnovo prijave v kontrolo ekološkega kmetovanja podaljšanj do 31. marca 2023** pri eni izmed pooblaščenih organizacij za kontrolo in certificiranje kmetijskih pridelkov ali živil, ki so navedene na spletni strani MKGP: <https://www.gov.si/teme/ekoloska-pridelava/>

   